కంచర్ల శ్రీకాంత్

కంచర్ల శ్రీకాంత్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2023లో ఆంధ్రప్రదేశ్ శాసనమండలికి జరిగిన తూర్పు రాయలసీమ పట్టభద్రుల నియోజకవర్గం (ఉమ్మడి ప్రకాశం, నెల్లూరు, చిత్తూరు జిల్లాలు) నుండి ఎమ్మెల్సీగా ఎన్నికయ్యాడు.
రాజకీయ జీవితం
కంచర్ల శ్రీకాంత్ 2009లో తెలుగుదేశం పార్టీ ద్వారా రాజకీయాల్లోకి వచ్చి టీడీపీ తెలుగు సాంకేతిక నిపుణుల విభాగం ఆర్గనైజింగ్ సెక్రటరీగా పనిచేశాడు. ఆయన 2014లో జరిగిన స్థానిక సంస్థల ఎన్నికల్లో కందుకూరు నుంచి టీడీపీ అభ్యర్థిగా పోటీ చేసి జడ్పీటీసీ సభ్యునిగా గెలిచి 2017, 2019లో రాష్ట్రస్థాయిలో ఉత్తమ జెడ్పీటీసీ అవార్డు అందుకున్నాడు. ఆయన 2021లో ఐ.టీడీపీ రాష్ట్ర అధికార ప్రతినిధిగా నియమితుడయ్యాడు. శ్రీకాంత్  2023లో ఆంధ్రప్రదేశ్ శాసనమండలికి జరిగిన ఎన్నికల్లో తూర్పు రాయలసీమ పట్టభద్రుల నియోజకవర్గం (ఉమ్మడి ప్రకాశం, నెల్లూరు, చిత్తూరు జిల్లాలు) నుండి టీడీపీ అభ్యర్థిగా పోటీ చేసి 34108 ఓట్ల మెజార్టీతో ఎమ్మెల్సీగా ఎన్నికయ్యాడు.

కంచర్ల శ్రీకాంత్ 2024 నవంబర్ 12న శాసనమండలిలో విప్‌గా నియమితుడయ్యాడు.

మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:తెలుగుదేశం పార్టీ రాజకీయ నాయకులు